ईरान में एक महिला को इस बात के लिए दो साल की सजा सुनाई गई है क्योंकि उस पर आरोप है कि उसने पब्लिक प्लेस में बुर्का नहीं पहनी। सख्त इस्लामी कानून के लिए पहचान रखने वाली ईरान में ऐसा पहला मामला नहीं है।
मुस्लिम देशों में शामिल ईरान में इस्लाम को लेकर नियम-कानून काफी सख्त है। ईरान की एक अदालत ने एक महिला को 2 साल की सज़ा सुनाई है।
ईरान में बुर्के और हिजाब को लेकर काफी आन्दोलन भी चलाए जा रहे हैं। ईरान की कई महिलाएं इस आन्दोलन में शामिल होकर बुर्का पहने के खिलाफ़ विरोध कर रही हैं।
खबरों के मुताबिक ईरान की राजधानी तेहरान के मुख्य प्रॉसिक्यूटर अब्बास जाफरी दौलताबादी ने बुर्का नहीं पहनने के आरोप में महिला को 2 साल की सज़ा सुनाई है।
सज़ा पाने वाली महिला की पहचान को पूरी तरह से गुप्त रखा गया है। लेकिन महिला के लिए राहत की बात ये है कि वह कोर्ट के इस फैसले के खिलाफ अपील कर सकती है।